**RENDELET TERVEZET**

Nagyvázsony Község Önkormányzata Képviselő-testületének

…./2017.(………..) önkormányzati rendelete

Nagyvázsony Község Helyi Építési Szabályzatáról és Szabályozási Tervéről szóló

**12/2003.(XII.19.)** önkormányzati rendelet módosításáról[[1]](#footnote-1)

## Nagyvázsony Község Önkormányzata képviselő-testülete az épített környezet alakításáról és védelméről szóló 1997. évi LXXVIII. törvény (a továbbiakban Étv.) 6/A § (3) bekezdésében és 62. § (6) bekezdés 6. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában és az Étv. 6.§ (1) bekezdésében meghatározott feladatkörében eljárva a következőket rendeli el:

a Veszprém megyei Kormányhivatal Kormánymegbízotti Kabinet, Állami Főépítész, a Veszprém Megyei Kormányhivatal Veszprémi Járási Hivatal Környezetvédelmi és Természetvédelmi Főosztály Természetvédelmi Osztálya, a Fejér Megyei Katasztrófavédelmi Igazgatóság Területi Vízügyi Hatósága, a Balaton-felvidéki Nemzeti Park Igazgatósága, Veszprém Megyei Katasztrófavédelmi Igazgatósága, a Közép-dunántúli Vízügyi Igazgatóság, a Veszprém megyei Kormányhivatal Népegészségügyi Főosztály Közegészségügyi és Járványügyi Osztálya, Nemzeti Fejlesztési Minisztérium, Közlekedési Hatóság Légügyi Hivatal, Budapest Főváros Kormányhivatala Közlekedési Főosztály, Veszprém Megyei Kormányhivatal Járási Hivatal Műszaki Engedélyezési Fogyasztóvédelmi és Foglalkoztatási Főosztály Útügyi Osztálya, Miniszterelnökség, Kulturális Örökségvédelemért és Kiemelt Beruházásokért Felelős Államtitkárság, Kulturális Örökségvédelmi Főosztály Nyilvántartási Hatósági Osztály, a Veszprém Megyei Kormányhivatal Veszprémi Járási Hivatal Hatósági Főosztály Építésügyi és Örökségvédelmi Osztály, a Veszprém Megyei Kormányhivatal Élelmiszter-biztonsági és Földhivatali Főosztály Földhivatali Osztály, a Veszprém Megyei Kormányhivatal Veszprémi Járási Hivatal Agrárügyi Főosztály Erdészeti Osztály a Honvédelmi Minisztérium Hatósági Főosztálya, Veszprém megyei Rendőr főkapitányság, Veszprém Megyei Kormányhivatal Hatósági Főosztály Bányászati Osztálya a Nemzeti Média és Hírközlési Hatóság, Budapest Főváros Kormányhivatala, Kormánymegbízott, a Veszprém Megyei Önkormányzat valamint

továbbá Nagyvázsony Község Önkormányzata 9/2017.(III.31.) számú a partnerségi egyeztetés szabályairól szóló önkormányzati rendelete alapján az eljárás során kifüggesztéssel értesített partnerek, továbbá a szomszédos települések **véleményének kikérésével** a következőket rendeli el:

1.§ (1) Nagyvázsony község Önkormányzat Képviselő-testületének a Nagyvázsony község helyi építési szabályzatáról 12/2004. (V.25.) önkormányzati rendelete (A továbbiakban: R) 5. § (3) bekezdés zöldterület felsorolása egy új sorral egészül ki:

*- kegyeleti park* ***Z-kp***

(2) A R. 5.§ (3) bekezdés mezőgazdasági területek felsorolása egy új sorral egészül ki:

- ökológiai gazdálkodás és bemutatás övezete **Má-4**

*(3) A R. 21.§ (6) bekezdése helyébe a következő rendelkezés lép:*

*(6) A Z-2 és Z-kp övezetben:*

*a) -pihenést szolgáló építmények (sétaút, pihenőhely, gyermekjátszótér, kisebb sportpályák stb.),*

*b) -köztárgyak, műtárgyak (szobor, emlékmű, díszkút, szökőkút stb.)*

*helyezhetők el. A Z-2 és Z-kp övezetben épületek nem helyezhetők el.*

(4) A R. 21.§ (7) bekezdése helyébe a következő rendelkezés lép:

***(7) A*** *Z-1, Z-2 és a Z-kp övezetben a zöldfelülettel borított terület legalább 1/3-át háromszintű növényzet (gyep-, cserje- és lombkoronaszint együttesen) alkalmazásával kell kialakítani. Egyszintű növényzet (gyepszint) a zöldfelülettel fedett terület legfeljebb felét boríthatja****.***

(5) A R. 21.§ (8) bekezdés táblázata az alábbi új sorral egészül ki:

|  |  |  |  |  |
| --- | --- | --- | --- | --- |
| **Övezeti jel** | **Kialakítható/**  **beépíthető**  **Telek min. nagysága (m2)** | **Kialakítható/beépíthető**  **telek legkisebb telek szélessége (m)** | **Beépítettség mértéke (%)** | **Építmény-magasság (m)** |
| ***Z-kp*** | *K* | *K* | *-* | *-* |

(6) A R. 23.§ (3) bekezdés egy új d) ponttal egészül ki:

*d) Má-4: ökológiai gazdálkodás és bemutatás övezete.*

(7) A R. 23.§ (4) bekezdés helyébe a következő rendelkezés lép

*(4)Az egyes mezőgazdasági övezetek részletes előírásai az alábbiak:*

|  |  |  |  |  |  |
| --- | --- | --- | --- | --- | --- |
| ***Övezeti jel*** | ***Épület***  ***típus*** | ***Beépíthető telek min. nagysága (m2)*** | ***Beépíthető telek legkisebb telek szélessége (m)*** | ***Beépítettség mértéke***  ***(%)*** | ***Építmény***  ***Magasság (m)*** |
| ***Má-1*** | *G* | *200.000 (20ha)* | *50* | *0,1 (max 400 m2)* | *G: 3,5* |
| ***Má-2*** | *G és T* | *100.000 (10ha) szőlő, gyümölcs, gyep műv.ág esetén* | *50* | *0,2* | *G, L:4,5* |
| ***Má-3*** | *-* | *-* | *-* | *-* | *-* |
| ***Má-4*** | *G, T* | *100 000 (10ha)* | *50* | *0,5* | *5,0* |

*G: gazdasági épület: a növénytermesztés és az állattenyésztés, továbbá az ezekkel kapcsolatos terményfeldolgozás és tárolás épületei, építményei*

*T: tanyagazdaság lakóépülettel: lakóépületet is magába foglaló egyéni gazdaság területe*

*L: tanyagazdaság lakóépülete*

*K: kialakult állapot, a telkek tovább nem oszthatók*

(8) A R. 23.§ (6) bekezdés helyébe a következő rendelkezés lép:

*(6) Az épületek rövid oldali maximális szélessége 16 m lehet.*

(9) A R. 23.§ (8) bekezdés helyébe a következő rendelkezés lép:

*(8) Kerítés kizárólag élősövény vagy legfeljebb 1,8 m magas, vadvédelmi célú kerítés lehet. A közutak és közforgalom elől el nem zárt magánutak tengelyétől számított 3 m-en belül kerítés építése tilos.*

(10) A R. egy új 26/A §-al egészül ki:

***Ökológiai gazdálkodás és bemutatás övezete (Má-4)***

***26/A.§.***

*(1) Az ökológiai gazdálkodás és bemutatás övezetében a gazdálkodást bemutató és az oktatást szolgáló, valamint az állattartást és növénytermesztést szolgáló építmények helyezhetők el, valamint a terület ellátását szolgáló személyzet lakóépülete a szabályozási tervlapon jelölt építési helyen belül.*

*(2) Az övezetben a tanyagazdasági is kialakítható.*

*Tanyagazdaság épületei, építményei és a hozzájuk tartozó udvar, szérűskert számára a telken belül területet kell elkülöníteni (tanyaudvar), amely nagysága nem haladhatja meg a 2000 m2-t.*

*(3)* *Az Má-4 övezetben csak a terület szakmailag igazolt eltartóképességének megfelelő számú számosállat tartható.*

2.§ A R. mellékletét képező SZA-1 és SZA-2, valamint KSZA jelű szabályozási tervlapok normatartalma helyébe e rendelet 1.sz. mellékletében az m-SZAB és m-KSZA jelű szabályozási tervlapokon lehatárolt telektömbök normatartalma lép.

3.§ (1) A R. 26.§ (1) bekezdése törlésre kerül.

(2) E rendelet kihirdetését követő 30. napon lép hatályba.

Fábry Szabolcs János Weller-Jakus Tamás

polgármester jegyző

A rendelet elfogadásának napja:

A rendelet kihirdetésének napja:

Nagyvázsony, 2017. szeptember ……….

Weller-Jakus Tamás

jegyző

1. *módosítás az OTÉK 2012. augusztus 6-án hatályos településrendezési tartalmi követelményeinek és jelmagyarázatának megfelelően*  [↑](#footnote-ref-1)